Brå vant sitt første norske mesterskap i langrenn da han vant 50 km i 1973. 50 km vant han også de to påfølgende år. I 1978 ble han den første som vant alle de tre individuelle øvelser i norgesmesterskapet i langrenn i samme sesong. Han gjentok bedriften året etter. Det har ikke skjedd flere ganger i herreklassen etter at tre øvelser kom på programmet i 1946. I en alder av 36 år vant han NM på ski i fristil i 1987. Det var hans sekstende norske mesterskap på ski.